Source: http://njt.hu/njtonkorm.php?njtcp=eh3eg6ed3dr8eo3dt4ee1em8cj7bx4by3ce0cd5cb2cc3k
Timestamp: 2020-04-09 18:59:47+00:00

Document:
Budapest Főváros III. Kerület Óbuda-Békásmegyer Önkormányzat Képviselőtestületének 9/2008(III.4.) önkormányzati rendelete
Hatályos:2015-10-14 -tól
sportkitüntetések alapításáról és adományozásának rendjéről
a 24/2010. (VI. 4.)[1] és a 47/2015. (X. 13.)[2] önkormányzati rendelettel
A helyi önkormányzatokról szóló 1990. évi LXV. törvény 1. § (6) bekezdése a) pontjában, valamint a Magyar Köztársaság kitüntetéseiről szóló 1991. évi XXXI. törvény 7. § (1) bekezdésében foglalt felhatalmazás alapján Óbuda-Békásmegyer Önkormányzat Képviselőtestülete sportkitüntetések alapításáról és adományozásának rendjéről az alábbi rendeletet alkotja:
Óbuda Sportolója Díj
1. § (1) Óbuda-Békásmegyer Önkormányzat Képviselőtestülete Óbuda sportmúltjának és sporthírnevéhez méltó sportteljesítmény elismeréseként Óbuda Sportolója Díj (a továbbiakban: Díj) alapít.
(2) A Díj adományozható az olimpiai, valamint a paralimpiai programban szereplő sportágakban kiemelkedő sporteredményt elérő kerületi lakhellyel rendelkező, vagy a kerületben működő sportegyesület sportolójának.
(3) A Díj évente két fő – egy női és egy férfi sportoló – részére adományozható.
(5)[4] A Díj adományozására javaslatot tehet
a képviselőtestület tagja,
az Óbudai Sport és Szabadidő Nonprofit Kft.,
kerületi civil szervezetek, sportegyesületek.
(6)[7] A Díjjal 150 000 Ft pénzjutalom jár.
2. § (1) Óbuda-Békásmegyer Önkormányzat Képviselőtestülete Óbuda-Békásmegyer sportjáért végzett kiemelkedő tevékenység elismeréseként Hidegkuti Nándor Emlékplakettet (a továbbiakban: Emlékplakett) alapít.
(2) Az Emlékplakett adományozható a kiemelkedő sporteredményt elősegítő, kerületi lakóhellyel rendelkező, vagy a kerületben működő sportegyesület vezetőjének, edzőjének, valamint a kerület sportéletéért, hírnevéért tevékenykedő szakembernek.
(3) Az Emlékplakett évente egy fő részére adományozható.
(4) Az Emlékplakett adományozására javaslatot tehet
kerületi civil szervezetek, sportegyesületek, iskolák.
(5) Az Emlékplakettel 500 000 Ft pénzjutalom jár.
(6)[10] Az Emlékplakettel együtt járó anyagi elismerést a díjazott javaslatára az önkormányzat – a képviselőtestület jóváhagyása után – a díjazott által javasolt jótékony célra fordíthatja.
A Díj és az Emlékplakett közös szabályai[11]
3. § (1) [12] A Díj, valamint az Emlékplakett (a továbbiakban együtt: Kitüntetések) adományozására az 1. § (5) bekezdésében, valamint a 2. § (4) bekezdésében meghatározott személyek és szervezetek minden év január 31-éig tehetnek javaslatot.
(2)[13] A Kitüntetések odaítéléséről a Képviselőtestület dönt minden év március 31-éig.
(3) A Kitüntetések minden évben egy alkalommal – a Kerület Napján – ünnepélyes keretek között kerülnek átadásra.
4. § A Kitüntetések leírását a melléklet tartalmazza.
5. § Az adományozást követően a díjazottak nevét és az adományozás tényét közzé kell tenni az önkormányzat honlapján, a kerületi lapban, valamint az országos szaksajtóban, továbbá az adományozottakról nyilvántartást kell vezetni.
6. § (1) A Kitüntetések adományozásával összefüggő feladatokat az Óbudai Sport és Szabadidő Nonprofit Kft. látja el.
(2) A pénzjutalommal és az adományozással járó költségek fedezetét az Önkormányzat költségvetésében önálló költségvetési soron kell biztosítani.
7. § (1) Jelen rendelet kihirdetését követő 5. napon lép hatályba, rendelkezéseit első ízben a 2009. évi díjazás során kell alkalmazni. Kihirdetése a Polgármesteri Hivatal hirdetőtábláján való kifüggesztéssel történik.
1. a kerület napjának megünnepléséről szóló 59/2007. (X. 5.) rendelet 2. § (5) bekezdése kiegészül az Óbuda-Békásmegyer Közbiztonságáért Díjat szövegrész után a „valamint a Sportkitüntetéseket” szövegrésszel.
2. Óbuda-Békásmegyer Önkormányzat Szervezeti és Működési Szabályzatáról szóló 9/1995. (VI. 1.) rendelet 32. § (3) bekezdése az alábbi r) ponttal egészül ki:
„r) Sportkitüntetések odaítéléséhez”
(3) Jelen rendeletet az Óbuda Újságban és az önkormányzat honlapján is közzé kell tenni.
9/2008. (III. 4. ) Ör. melléklete[14]
Elfogadva: 2008. február 27.
Elfogadva: 2010. június 3.
Elfogadva: 2015. október 8. Hatályos: 2015. október 14-étől.
Hatályon kívül helyezte: 47/2015. (X. 13.) Ör. 4. § 1. pontja
Módosította: 47/2015. (X. 13.) Ör. 4. § 2. pontja
Hatályon kívül helyezte: 47/2015. (X. 13.) Ör. 4. § 2. pontja
Módosította: 47/2015. (X. 13.) Ör. 1. §
Hatályon kívül helyezte: 47/2015. (X. 13.) Ör. 4. § 3. pontja
Beiktatta: 24/2010. (VI. 4.) Ör. 1. §
Módosította: 47/2015. (X. 13.) Ör. 4. § 4. pontja
Módosította: 47/2015. (X. 13.) Ör. 2. §
Hatályon kívül helyezte: 47/2015. (X. 13.) Ör. 4. § 5. pontja

References: § 1
 § 2
 § 2
 § 3
 § 4
 § 5